קבוצת דוראל אנרגיה

קבוצת דוראל משאבי אנרגיה מתחדשת בע"מ, (או: דוראל אנרגיה) היא חברה ציבורית העוסקת בהקמה, תפעול ומכירת חשמל ממקורות אנרגיה מתחדשת בישראל ובעולם. לחברה מערכות לייצור חשמל, אנרגיה סולארית, אגירת אנרגיה, טורבינות רוח ותשתיות סביבתיות בישראל, ארצות הברית, פולין, דנמרק, איטליה, רומניה וקניה. נכון לשנת 2022, היא החזיקה ב-545 מערכות פוטו-וולטאיות בהפעלה מסחרית בישראל, יחד עם קיבוצים. ניירות ערך של החברה נסחרים בבורסת תל אביב מחודש יוני 2020. נכון לחודש מאי 2023, שווי השוק של החברה הוא כ-1.5 מיליארד ש"ח. החברה נסחרת במדדים ת"א 90, ת"א 125 ומדד הקלינטק. יושב ראש החברה הוא דורי דודוביץ' ומנכ"ל החברה הוא יקי נוימן. קבוצת "דוראל" הוקמה בשנת 1999 על ידי דורי דודוביץ' ואלון קסל כחברת נדל"ן וניהול מקרקעין. שם החברה הוא הלחם בסיסים של שמותיהם הפרטיים של מייסדיה. בשנת 2007 נכנסה "דוראל" לתחום האנרגיה וייסדה את "דוראל אנרגיה" כחברה פרטית הפועלת בתחומים אנרגיה סולארית, אגירת אנרגיה, אנרגיית רוח, אגרו-וולטאי ותשתיות סביבתיות. בקיץ 2008 החברה הקימה בקצרין וחיברה לרשת החשמל את המתקן הסולארי המסחרי הראשון על פי אסדרות רשות החשמל. בחודש יוני 2020 הפכה דוראל אנרגיה לחברה ציבורית והונפקה בבורסה לניירות ערך בתל אביב. בהנפקה גייסה 126.1 מיליון שקל לפי שווי חברה של כ-700 מיליון שקל אחרי הכסף. בחודש אוקטובר גייסה 191 מיליון שקל נוספים. בחודש אוגוסט 2021 הנפיקה סדרת אג"ח וגייסה סכום של 307 מיליון ₪ ובחודש אוקטובר 2021 השלימה גיוס אג"ח נוסף של כ־178 מיליון ש"ח. צבר הפרויקטים של החברה ב־2023 עומד על כ-18.6 ג'יגה ואט (DC), מתוכם כ-15 ג'יגה ואט (DC) בארצות הברית והשאר בישראל ובאירופה (איטליה, פולין, רומניה ודנמרק). ההספק הכולל של פרויקטים בהפעלה מסחרית, מוכנות חיבור, הקמה, לקראת הקמה או לאחר זכייה בהליכים תחרותיים או חתימת הסכם למכירת חשמל (PPA), הכוללים הבטחת תעריף ארוכת טווח, ושנמצאים בבעלות חברות קבוצת דוראל, יחד עם שותפים עומד על כ-2,876 מגה-ואט (DC). בחודש יולי 2020 דוראל זכתה בנתח הגדול בשני מכרזים שפרסמה רשות החשמל להקמת מתקנים פוטו־וולטאיים משולבי אגירה. החברה מקימה מתקנים לייצור חשמל מאנרגיית רוח בהיקף של מאות מגה ואט,[דרוש מקור], ומחזיקה בפרויקט בפיתוח בפנסילבניה ארצות הברית, בהיקף של כ-1.6 ג'יגה ואט. בשנת 2020 הקימה החברה ארבע טורבינות רוח בינוניות בקיבוץ מעלה גלבוע, ובשנת 2022 הקימה שם ארבע טורבינות נוספות. בנוסף, החברה מקימה ומפעילה מתקני עיכול אנאירובי לטיפול בפרש בעלי חיים ובפסולת אורגנית, ולצורך הפקת אנרגיה מפסולת עירונית. החברה השקיעה בחברות "קיילות" ו"פאולי" הפועלות בתחומים אלה. בדצמבר 2022 חנכה דוראל את המתקן הסולארי הראשון בישראל להפקת חשמל המשלב יכולות אגירת אנרגיה. הפרויקט מתפרש על פני 40 דונמים והוא משלב שדה סולארי בהספק 5.5 MWp (DC) ומערכות אגירת אנרגיה בהספק 11.4 MWh. האגירה תאפשר להשתמש בחשמל הירוק גם בשעות הערב ובשעות שיא צריכת החשמל. הפרויקט הוקם במסגרת ההליכים התחרותיים של רשות החשמל. דוראל אנרגיה מקימה בעמק המעיינות פרויקט אנרגיה סולארית בשטח כולל של כ-1,900 דונם, השדה הסולארי הגדול ביותר במדינת ישראל. בחודש נובמבר 2020 אושרה התכנית על ידי קבינט הדיור וקיבלה תוקף סטטוטורי. האישור מאפשר הוצאת היתר בניה להקמת המתקן הפוטו-וולטאי האזורי שיזמה וקידמה החברה, וכן תוואי החשמל שיחבר אותו לרשת החשמל הארצית. החברה הקימה מתקנים סולאריים שמותקנים מעל מטעים, המאפשרים שליטה על כיוון הצמיחה וגובהם של העצים, וויסות חום וקור כדי למנוע נזקי מזג האוויר. החברה חתמה על עסקות עם קיבוצים להקמה על שטח חקלאי של מתקנים דומים נוספים לשימוש משותף. בחודש ינואר 2022 זכתה החברה במכרז של משרדי האנרגיה והחקלאות לפיילוטים בתחום הדו-שימוש של הקרקעות לפרויקטים אגרו וולטאיים – ייצור של חשמל מפאנלים סולאריים, לצד גידולים חקלאיים ותקים במסגרת מכרז זה 17 פרויקטים נוספים בהספק של כמגה ואט כל אחד. בחודש פברואר 2023 חתמה הוועדה המקומית לתכנון ובנייה "עמק המעיינות" על היתר בנייה לפרויקט אגרו וולטאי, שיוקם על ידי דוראל וקיבוץ מעלה גלבוע. בפרויקט זה, שמשתרע על פני כ-150 דונמים, יגדלו ענבי מאכל, ליצ'י, מנגו וגידולי שדה, כשמעליהם יוקמו פאנלים סולאריים, שייצרו חשמל ירוק בהספק של כ-12 מגה ואט. לחברה חלקה ניסויית בשיתוף אוניברסיטת בר-אילן שבה נחקרת השפעת הצל על גידולי השדה, בהם תפוח אדמה, בצל, בזיליקום ועגבניות. דוראל הודיעה שתקים פרויקט לייצור מימן ירוק. המימן ייווצר במתקן פוטו-וולטאי בהספק של כ-400 קילו ואט, שיוקם ויפעל בשטחי קיבוץ יטבתה. החברה זכתה במימון של 3.3 מיליון שקל מלשכת המדען הראשי במשרד האנרגיה. בפרויקט ייעשה שימוש בטכנולוגיה של חברת H2pro הישראלית. דוראל קיבלה רישיון אספקת חשמל מרשות החשמל. בעקבות קבלת הרישיון, תוכל דוראל לחתום על הסכמי אספקת חשמל ישירות עם צרכנים עסקיים וביתיים ולספק להם חשמל בהתאם להוראות האסדרה. מתן רישיונות לאספקת חשמל נעשית כחלק מהניסיון של רשות החשמל לשנות את המבנה של משק החשמל כך שיהפוך למשק מבוזר, תחרותי ויעיל שמשלב אנרגיות מתחדשות. בשנת 2023, חתמה דוראל על עסקאות גדולות למכירת חשמל ותעודות ירוקות לחברות מובילות במשק. בחודש פברואר 2023, נכנסה לתוקפה התקשרות עם חברת הנדל"ן מליסרון לרכוש מדוראל חשמל בהיקף המוערך בכ-500 מיליון ש"ח, לתקופה של עשר שנים. במרץ 2023, התקשרה דוראל עם מגדל ביטוח, בהסכם למכירת חשמל ותעודות ירוקות לתקופה של עשר שנים, בהיקף מוערך בכ-220 מיליון ש"ח לכל התקופה. עסקה נוספת של דוראל למכירת חשמל נחתמה עם ICL. היקף העסקה מוערך בכ-360 מיליון שקלים לתקופה של כ-15 שנים. דוראל הקימה בשנת 2021 את דוראל טק, זרוע להשקעות בחברות אנרגיה וטכנולוגיה הפועלות בתחומי הסולאר, הרוח, הביו גז, אגירת האנרגיה, ניהול הרשתות, והטיפול בשפכים ופסולת. בין השקעות הזרוע עד כה, אפשר למצוא את החברות H2Pro ו-Verdagy, המפתחות טכנולוגיה לייצור מימן ירוק, BR (Battery Resources), סטארט אפ המפתח טכנולוגיה למחזור סוללות ליתיום-יון במעגל סגור ואת חברת פינרג'י המפתחת טכנולוגיה לאגירת אנרגיה. מלבד השקעות אקוויטי, שבהן דוראל טק מזרימה הון תמורת אחזקות, הקרן מסייעת לסטארט אפים בשיתופי פעולה, מעניקה להם גישה למתקניה ומקדמת מחקר משותף עם האקדמיה. עד כה מימנה דוראל טק שישה מיזמי מחקר אפליקטיביים בטכניון ובאוניברסיטת בר-אילן, והייתה שותפה למימון שתי תוכנית האצה בתחום האנרגיה. לדוראל חברה בת העוסקת בייזום, מימון, הקמה ותפעול של פרויקטים בתחומי המים, השפכים והסביבה ובכלל זה ייזום פתרונות קצה לבוצה ולפסולת לסוגיה, תוך שילוב עם ייצור אנרגיה, השבה ומחזור. החברה מפעילה מתקני ביוגז במפעלי הנייר אינפיניה (לשעבר נייר חדרה), בקיבוץ להב ובקיבוץ מעלה גלבוע הקולטים פסולת ושפכים ומייצרים מהם חשמל. הפסולת עוברת טיפול ביולוגי במתקן, המפרק חומר אורגני, מפחית ריחות, מזהמים ומטרדים. דוראל מחזיקה גם בחברת זוהר קלינטק טכנולוגיה לטיפול בפסולת ביתית "On Site", המייתרת את הצורך בשינוע הפסולת ובהטמנתה. דוראל הקימה שותפות בתחום טעינת כלי רכב חשמליים עם החברות הפניקס ואמפא. החברה EMPOWER תיזום, תפתח, תקים ותפעיל מתקנים לאגירת אנרגיה ותחנות טעינה לכלי רכב חשמליים בבנייני מגורים, בנייני משרדים ומרכזים תעשייתיים ותיירותיים, בהספק צפוי של מאות מגה-ואט שעה. החברה פועלת בארצות הברית באמצעות החברה הבת Doral Renewables LLC (לשעבר: Global Energy Generetion. החברה מקימה באינדיאנה פרויקט סולארי על שטח של כ־50,000 דונמים שצפוי להפיק כ-1.6 ג'יגה ואט של חשמל ירוק. עם התקדמות הקמת Mammoth North, חלקו הראשון של הפרויקט, דוראל חתמה על הסכמים למכירת חשמל ותעודות ירוקות מהפרויקט. בנוסף, החברה יזמה הקמת חוות טורבינות רוח בפנסילבניה בהספק 175–200 MW, שדה סולארי בפנסילבניה שהספקו 200 MW ושדה סולארי בדלאוור בהספק של 110 MW. באיטליה, נכון לשנת 2022, עומד היקף פעילות החברה על סך מצטבר של כ-486 מגה ואט, במגוון פרויקטים הצפויים להתחבר לרשתות מתח עליון ולרשת מתח גבוה. בדנמרק החברה יזמה הקמת פרויקטים בהספק מצטבר של כ־316 מגה ואט. בחודש דצמבר 2020 דיווחה החברה שהיא חתמה על הסכמים לרכישת פרויקטים בפולין בהיקף של כ־23 מגה ואט. נכון לחודש דצמבר 2022, ההספק המצרפי של הפרויקטים בייזום ובשלבי הקמה של דוראל בפולין עומד על כ־514 מגה ואט. בחודש מרץ 2021 הודיעה החברה שבכוונתה להקים ברומניה 15-10 מתקני ייצור חשמל סולאריים בהשקעה של כ־200 מיליון דולר. חלק חוברו ב־2022. השאר יחוברו ב־2024-2023. צבר הפרויקטים של דוראל ברומניה עומד על כ־671 מגה ואט. אתר האינטרנט הרשמי של קבוצת דוראל אנרגיה קבוצת דוראל משאבי אנרגיה מתחדשת בע"מ, באתר הבורסה לניירות ערך בתל אביב קבוצת דוראל משאבי אנרגיה מתחדשת בע"מ, באתר "מאיה" קבוצת דוראל אנרגיה, באתר Crunchbase (באנגלית) קבוצת דוראל משאבי אנרגיה מתחדשת בע"מ: נתונים כספיים באתר מאי"ה. דוראל - דוח תקופתי לשנת 2022, באתר מאיה מצגת לשוק ההון, רבעון 4 ושנת 2022, מאיה (הודעות לבורסה) חזי שטרנליכט, הכנסות דוראל אנרגיה זינקו ב-700% ב-2020, החברה עברה לרווח, באתר כלכליסט, 17 במרץ 2021 דיווחי חברה - קבוצת דוראל משאבי אנרגיה מתחדשת, מאיה (הודעות לבורסה) מידע - קבוצת דוראל משאבי אנרגיה מתחדשת, מאיה (הודעות לבורסה) מיכאל רוכוורגר, שנת המהפך: חברות הטכנולוגיה הסתערו על הבורסה - זו המניה שזינקה ב-175%, באתר TheMarker‏, 20 בדצמבר 2020 אבנר לוטן, קצרין: נחנכה מערכת סולרית לייצור חשמל, mynet יורם גביזון, דוראל אנרגיה הורידה את מחיר ההנפקה וגייסה 126 מיליון שקל, באתר TheMarker‏, 4 ביוני 2020 צלי גרינברג, דוראל אנרגיה יוצאת לגיוס של 191 מיליון שקל בהנפקת מניות, באתר כלכליסט, 15 באוקטובר 2020 צלי גרינברג, דוראל הורידה מחיר וצלחה את ההנפקה, באתר כלכליסט, 4 ביוני 2020 יורם גביזון, דוראל מגייסת 190 מיליון שקל ממוסדיים - כדי לממן פרויקטים ב-1.5 מיליארד שקל, באתר TheMarker‏, 15 באוקטובר 2020 ערן אזרן, "השמש, שהיא ה'שוכר' שלנו, זורחת כל בוקר - גם כשהקורונה משתוללת", באתר TheMarker‏, 28 ביולי 2020 ניצן כהן, ביקושים של 565 מיליון שקל בהנפקת האג"ח של דוראל, באתר אייס, 5 באוגוסט 2021 אדם כהן, דוראל אנרגיה השלימה גיוס אג"ח נוסף של כ-178 מיליון ש"ח, 07/10/2021 תוצאות הליך תחרותי מס' 1 לקביעת תעריף לייצור חשמל בטכנולוגיה פוטו-וולטאית בשילוב קיבולת אגירה, רשות החשמל תוצאות הליך תחרותי מס' 2 לקביעת תעריף לייצור חשמל בטכנולוגיה פוטו-וולטאית בשילוב קיבולת אגירה, רשות החשמל יורם גביזון, מהפכה בישראל: חשמל סולארי עם אגירה - זול מתעריף חברת החשמל, באתר TheMarker‏, 14 ביולי 2020 ישראל פישר, החשמל הזול בישראל: שבע חברות יקימו תחנות סולאריות בהספק כולל של 609 מגה-וואט, באתר TheMarker‏, 28 בדצמבר 2020 יורם גביזון, בעלות של 200 מיליון דולר: דוראל לקראת הקמה של פרויקטים סולאריים בארה"ב, באתר TheMarker‏, 21 בנובמבר 2021 אנרגיית רוח, באתר דוראל אנרגיה ערן אזרן, דווקא מריח טוב: הפתרון שמצאו בקיבוץ להב לצואת פרות, באתר TheMarker‏, 2 באוגוסט 2020 תשתיות סביבתיות, באתר דוראל אנרגיה מורן שקד, דוראל חונכת את הפרויקט הסולארי הראשון בישראל המשלב יכולות אגירת אנרגיה, funder, ‏08/12/2022 הפעלה מסחרית של המתקן הראשון בישראל תחת אסדרת סולאר בשילוב אגירה, באתר מאיה ערן סוקול, דוראל אנרגיה: התקבל אישור להקמת פרויקט סולארי בחצי מיליארד שקל, באתר ביזפורטל, 9 בנובמבר 2020 ליאור גוטמן, דוראל: אושרה התוכנית להקמת הפרויקט הסולארי הגדול בישראל, באתר כלכליסט, 9 בנובמבר 2020 עצי השזיף הפכו למטע הסולארי הראשון בישראל, באתר ynet, 26 בנובמבר 2020 יורם גביזון, מערכות סולאריות מעל מטעים וכרמים - מנוע הצמיחה של דוראל אנרגיה, באתר TheMarker‏, 8 בנובמבר 2020 גיא ליברמן, ‏תפוחים ופאנלים: עשרות חברות יקימו מתקנים סולאריים לצד גידולים חקלאיים, באתר גלובס, 11 בינואר 2022 משרדי האנרגיה והחקלאות ופיתוח הכפר יבחנו ייצור חשמל מאנרגיה סולארית בקרקעות חקלאיות פעילות בשטח של 1800 דונם בתוכנית הרצה (פיילוט), משרד האנרגיה ליאור גוטמן, דוראל: אושרה התוכנית להקמת הפרויקט הסולארי הגדול בישראל, באתר כלכליסט, 9 בנובמבר 2020 הפרויקט הסולארי הגדול בישראל יוצא לדרך, באתר אייס, 18 בספטמבר 2022 עגבניות אדומה - חשמל ירוק, סרטון בערוץ "Doral", באתר יוטיוב (אורך: 02:11) שדה חשמלי - מתוך "משחקי הכיס" 14.02.22, סרטון בערוץ "Doral", באתר יוטיוב (אורך: 06:28) יורם גביזון, דוראל ו-H2PRO יקימו מתקן פיילוט לייצור מימן ירוק ביוטבתה, באתר TheMarker‏, 21 בדצמבר 2021 ‏Israeli firm to build country's first green hydrogen project, ‏Jerusalem Post, ‏December 24, 2021 יורם גביזון, דוראל תקים מתקנים לייצור חשמל בשטחים חקלאיים בהספק של 17 מגה-ואט, באתר TheMarker‏, 12 בינואר 2022 וואלה! כסף‏, חשמל ירוק בחצי מיליארד שקל: ההסכם בין דוראל למליסרון, באתר וואלה, 26 בפברואר 2023 איציק יצחקי, דוראל ומגדל חתמו על הסכם מכירת חשמל. התמורה: 220 מיליון שקל, באתר ביזפורטל, 23 במרץ 2023 יורם גביזון, דוראל תמכור לאיי.סי.אל חשמל ירוק ב–360 מיליון שקל, באתר TheMarker‏, 2 באפריל 2023 אתר חברת דוראל טק צלי גרינברג, דוראל הקימה זרוע להשקעות בחברות אנרגיה וטכנולוגיה - תקצה בשלב ראשוני 50 מיליון שקל, באתר כלכליסט, 22 בפברואר 2021 יורם גביזון, דוראל מצטרפת לענקי השקעות בסבב גיוס של 25 מיליון דולר לפיתוח מימן ירוק, באתר TheMarker‏, 9 בפברואר 2022 חזי שטרנליכט, דוראל משקיעה בסטארט-אפ אמריקאי למחזור סוללות, באתר כלכליסט, 18 באפריל 2021 אמיתי זיו, רועי פורמן: מחבר בין ענקית אנרגיה לסטארט אפים צעירים, Tech12, 02/04/23 תשתיות סביבתיות, באתר דוראל איתי פת-יה, דוראל קונה מג'י.פי גלובל את תחנת הכח ליד מפעל נייר חדרה לפי 40 מ', באתר ביזפורטל, 8 בדצמבר 2021 יורם גביזון, דוראל משתפת פעולה עם הפניקס ואמפא באגירת אנרגיה ובטעינת כלי רכב חשמליים, באתר TheMarker‏, 22 בפברואר 2022 ‏About Us, ‏Doral LLC Jordan Hatfield‏‏Governor Eric Holcomb breaks ground United States' largest solar farm, ‏Oct 14, 2021 אורי טל טנא, שאלת 2 מיליארד הדולר של דוראל: האם החלום האמריקאי שלה יתגשם?, באתר כלכליסט, 26 באוקטובר 2020 דוראל אנרגיה מדווחת על תוצאותיה הכספיות לרבעון השלישי לשנת 2020: - טלנירי, באתר www.talniri.co.il TASE, דף הבית - מאיה – מערכת אינטרנט להודעות | הבורסה לניירות ערך, באתר מאיה שרון טל, דוראל אנרגיה נכנסת לשוק הפולני בהשקעה של מאות מיליונים, באתר אייס, 27 בדצמבר 2020 חזי שטרנליכט, דוראל נכנסת לרומניה: תשקיע 200 מיליון דולר, באתר כלכליסט, 14 במרץ 2021